Tartu Ülikool/Rocki korvpallimeeskond saabus Šiauliaisse Balti liiga finaalseeria kordusmängule ilma Brian Harperita, kellele tehti täna Tartus artroskoopiline põlvelõikus.
Harper vigastas põlve treeningul, kümmekond päeva tagasi ning ameeriklane jäi juba eemale ka BBL-i finaalseeria esimesest mängust. Harper vigastas põlve meniskit, vahendab Delfi Sport.
Hetkel ei ole päris täpselt teada, kas Harperi hooaeg on lõikusel käiguga lõppenud või saab ta Rocki meeskonda Eesti meistriliiga play-off´ide otsustavas faasis ikkagi aidata.
Harper on meistriliigas Rocki eest väljakul käinud 17 kohtumises, tema keskmised näitajad on 13,9 punkti ja 7,2 lauapalli.
Toimetaja: Siim Boikov